उरी में आतंकी हमले के दस दिनों के अंदर ही दो साल पहले सितम्बर 2016 में भारतीय सेना की सर्जिकल स्ट्राइक की थी। भारत ने पाकिस्तान में घुसकर आतंकियों का सफाया किया था और देश के जवानों पर किये हमले का मुंहतोड़ जवाब दिया था। हाल ही में बीएसएफ के जवानों के साथ हुई बर्बरता का भी देश के सुरक्षा बलों के जवानों ने पाकिस्तान से बदला ले लिया है। ये संकेत केंद्रीय गृहमंत्री राजनाथ सिंह ने सितंबर 2016 में पाकिस्तान में हुए सर्जिकल स्ट्राइक की वर्षगांठ के मौके पर दिए हैं। अमर उजाला की रिपोर्ट के मुताबिक, एक और सर्जिकल स्ट्राइक सेना द्वारा किया गया है और गृह मंत्री राजनाथ सिंह और बीएसएफ के महानिदेशक केके शर्मा ने इसकी पुष्टि की। इसके साथ ही राजनाथ सिंह ने बताया कि इस कार्रवाई में पाकिस्तान के 11 जवान मार गिराए गये हैं।